Nr. L 262/20 De Europæiske Fællesskabers Tidende 18. 10. 79 KOMMISSIONENS FORORDNING (EØF) Nr. 2279/79 af 17. oktober 1979 om adgang til at opsige kontrakter om langfristet oplagring af koncentreret druemost KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 337/ 79 af 5. februar 1979 om den fælles markedsordning for vin(!), ændret ved forordning (EØF) nr. 1303/ 79 ?), særlig artikel 8, stk. 3, og artikel 9, stk. 5, og ud fra følgende betragtninger : Ved artikel 11a i Kommissionens forordning (EØF) nr. 2015/76 (?), senest ændret ved forordning (EØF) nr. 2278/79 (?), fastsættes betingelserne for opsigelse af kontrakter om langfristet oplagring af koncentreret druemost ; _ høsten i produktionsåret 1978/79 falder forholdsvis tid- ligt, og der skal derfor om fornødent foretages tilsæt- ning, inden størstedelen af kontrakterne om langfristet oplagring af koncentreret druemost udløber ; der bør derfor gives adgang til at opsige de i artikel lla i nævnte forordning omhandlede kontrakter ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Vin — UDSTEDT FØLGENDE FORORDNING : Artikel 1 1. De i artikel 11a i forordning (EØF) nr. 2015/76 omhandlede kontrakter om langfristet oplagring af koncentreret druemost kan opsiges. 2. Deistk. I omhandlede oplagringskontrakter op- siges efter anmodning fra de pågældende producenter. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den anvendes fra den 8. oktober 1979. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. oktober 1979. ()) EFT nr. L 54 af 5. 3. 1979, s. 1. (?) EFT nr. L 162 af 30. 6. 1979, s. 28. () EFT nr. L 221 af 14. 8. 1976, s. 20. (?) Se side 19 i denne Tidende. På Kommissionens vegne Finn GUNDELACH Næstformand